2002/579/EY: Neuvostossa kokoontuneiden jäsenvaltioiden hallitusten edustajien päätös, tehty 25 päivänä kesäkuuta 2002, Cotonoussa Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisten yhteisön tukien rahoitusta ja hoitoa sekä taloudellisen avun jakamista Euroopan yhteisön perustamissopimuksen neljännessä osassa tarkoitetuille merentakaisille maille ja alueille koskevan neuvostossa kokoontuneiden jäsenvaltioiden edustajien sisäisen sopimuksen väliaikaisesta soveltamisesta



Virallinen lehti nro L 184 , 13/07/2002 s. 0024 - 0025



Neuvostossa kokoontuneiden jäsenvaltioiden hallitusten edustajien päätös, tehty 25 päivänä kesäkuuta 2002, Cotonoussa Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisten yhteisön tukien rahoitusta ja hoitoa sekä taloudellisen avun jakamista Euroopan yhteisön perustamissopimuksen neljännessä osassa tarkoitetuille merentakaisille maille ja alueille koskevan neuvostossa kokoontuneiden jäsenvaltioiden edustajien sisäisen sopimuksen väliaikaisesta soveltamisesta (2002/579/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen, ottavat huomioon Cotonoussa (Benin) 23 päivänä kesäkuuta 2000 allekirjoitetun AKT-EY-kumppanuussopimuksen, jäljempänä "AKT-EY-sopimus", sekä katsovat seuraavaa: (1) AKT-EY-sopimus ei tule voimaan ennen kuin kunkin jäsenvaltion perustuslain mukaiset vaatimukset on täytetty sopimuksen 93 artiklan mukaisesti. (2) AKT-EY-suurlähettiläskomitea teki 28 päivänä helmikuuta 2000 päätöksen, jolla se hyväksyi siirtymäkauden toimenpiteiden soveltamisen 1 päivään elokuuta 2000. (3) Neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla sopimuksella, 366 artiklan 3 kohdan mukaisesti AKT-EY-ministerineuvosto on päätöksellä 1/2000(1) hyväksynyt siirtymäkauden toimenpiteet, joita sovelletaan 2 päivän elokuuta 2000 ja 1 päivän kesäkuuta 2002 välisenä aikana. (4) AKT-EY-ministerineuvosto muutti päätöksellä 1/2002 edellä mainittua päätöstä 1/2000 jatkamalla sen soveltamista kunnes AKT-EY-sopimus tulee voimaan. (5) Päätöksen 1/2000 6 artiklan mukaisesti jäsenvaltioiden ja yhteisön on toteutettava kunkin osalta tarvittavat toimenpiteet siirtymäkauden toimenpiteiden täytäntöönpanemiseksi. (6) Neuvostossa kokoontuneet jäsenvaltioiden hallitusten edustajat ovat päässeet yhteisymmärrykseen yhteisön AKT-valtioille tarkoitetun avun rahoitusta ja hoitoa koskevasta sisäisestä sopimuksesta, joka vastaa sopimuksen ohjelmointia ja täytäntöönpanoa koskevia määräyksiä. Tämä sopimus ei tule voimaan ennen kuin kukin jäsenvaltio on hyväksynyt sen perustuslakinsa vaatimusten mukaisesti. (7) Jäsenvaltioiden hallitusten edustajat päättivät 3 päivänä lokakuuta 2000 tekemällään päätöksellä, että eräitä sisäisen sopimuksen määräyksiä sovelletaan väliaikaisesti 1 päivään kesäkuuta 2002. (8) Kyseisiä sisäisen sopimuksen määräyksiä olisi edelleen sovellettava väliaikaisesti kunnes sisäinen sopimus tulee voimaan, OVAT PÄÄTTÄNEET SEURAAVAA: 1 artikla Seuraavia yhdeksänteen Euroopan kehitysrahastoon liittyviä sisäisen sopimuksen määräyksiä sovelletaan edelleen väliaikaisesti päivästä, jona tämä päätös tehdään: 1) ohjelmointityön toteuttamiseen liittyvät 14, 15 ja 16 artikla sekä 19 artiklan 1, 2, 3 ja 4 kohta; 2) sopimuksen 21-27 artikla ohjelmointityön toteuttamiseksi; 3) sopimuksen 29 ja 30 artikla investointijärjestelyn toiminnan valmistelemiseksi; ja 4) sopimuksen 31 artikla varainhoitoasetuksen antamista varten. 2 artikla Tämä päätös on voimassa kunnes sisäinen sopimus tulee voimaan. Tämä päätös julkaistaan Euroopan yhteisöjen virallisessa lehdessä. Tehty Luxemburgissa 25 päivänä kesäkuuta 2002. Puheenjohtaja J. Matas I Palou (1) EYVL L 195, 1.8.2000, s. 46.